रोहित वेमुला और उनके साथियों के जनवरी में निलंबन के पहले तक एएसए व अन्य बहुजन विद्यार्थी संगठनों के संबंध सौहाद्रपूर्ण नहीं थे। रोहित वेमूला की आत्महत्या के बाद वे सब एचसीयू की जॉइंट एक्शन कमेटी के तहत एक झंडे तले आये और संयुक्त रूप से संघर्ष किया। परन्तु इसके बाद भी उनमें स्थायी एकता स्थापित न हो सकी और अब वे सब अपनी-अपनी राह चले गए हैं। इसका कारण नीतिगत एकता का अभाव, चीज़ों को देखने के तरीकों में अंतर या कैंपस के बाहर के तत्वों का राजनीतिक प्रभाव हो सकता है।